
DR.31.3.2010 173 

 
 Pertamanya, saya bersetuju dengan prihatin yang telah dikeluarkan oleh 
beberapa Ahli Yang Berhormat termasuk Yang Berhormat Marang, Yang 
Berhormat Rantau Panjang, Yang Berhormat Setiu dan juga Yang Berhormat 
Lenggong yang berkaitan dengan masa depan belia, tentang pelbagai masalah 
yang dikaitkan dengan beberapa gejala negatif dan sebagainya.  Bagi kami, kami 
berkongsi pandangan tersebut kerana belia adalah merupakan usia yang begitu 
penting sebelum mereka menjangkau menjadi seorang dewasa dan dia berada 
dalam satu proses perjalanan yang panjang yang mana segala ketentuan dan 
warna hidupnya ditentukan oleh pengalaman-pengalaman mereka yang tersendiri 
termasuk waktu kecil, di sekolah, di waktu mereka bekerja dan proses mereka 
membina kehidupan mereka. 

 Oleh sebab itulah kita berpendapat bahawa soal masalah belia ini tidaklah 
hanya bergantung pada apa yang boleh diuruskan oleh Kementerian Belia dan 
Sukan sahaja dan kami telah mengatur langkah ke hadapan dengan menerima 
pandangan-pandangan yang dikemukakan oleh pemimpin-pemimpin belia 
termasuk pemimpin Majlis Belia Malaysia sebelum ini yang dipimpin oleh Yang 
Berhormat Lenggong pada waktu itu, yang mencadangkan supaya ditubuhkan 
Jawatankuasa Kabinet Mengenai Pembangunan Belia. 

 Alhamdulillah, kami telah membawa cadangan tersebut dan Kabinet telah 
bersetuju supaya diwujudkan satu Jawatankuasa Kabinet Mengenai 
Pembangunan Belia yang merangkumi 12 kementerian lain khusus bagi 
membincangkan semua aspek berkaitan dengan Kementerian Belia. Kita harap 
kan daripada situlah banyak perkara yang perlu diselesaikan yang merangkumi 
kepelbagaian disiplin dan pelbagai kementerian dalam negara kita. 

 Pandangan-pandangan lain yang berkaitan dengan pengupayaan belia ini 
termasuklah pandangan Yang Berhormat Maran yang menyentuh tentang 
kelesuan persatuan-persatuan belia pada hari ini.  Ia berlegar di sekitar apa yang 
dimaksudkan dengan pelaksanaan Akta Pembangunan Belia 2007 di mana telah 
dikhususkan bahawa belia mestilah di kalangan mereka yang berusia antara 15 
hingga 40 tahun.  Persatuan-persatuan mesti berubah dan mesti memenuhi 
tuntutan tersebut di mana mereka yang sudah lewat usianya tidak lagi boleh 
menjadi anggota dan apatah lagi memimpin persatuan tersebut. 

 Tahun ini adalah tahun yang memperlihatkan sepenuhnya pelaksanaan 
akta tersebut di mana kita dapati bahawa terdapat banyak pertubuhan belia yang 
didaftarkan kembali melalui satu proses menimba pengalaman bagaimana untuk 
mengendalikan persatuan.  Oleh sebab itulah saya mohon kepada Ahli Yang 
Berhormat terutama sekali Ahli Yang Berhormat yang bertanya supaya lebih 
bersifat sabar.  Ini proses mereka belajar.  Mereka sudah lama dikendalikan oleh 
mereka yang berpengalaman, yang mempunyai pangkat Menteri, Datuk dan 
sebagainya tetapi kali ini terdiri daripada mereka di kalangan yang benar-benar 
belia. 

 Oleh sebab itulah apabila pandangan daripada Yang Berhormat Lenggong 
yang menyentuh tentang peranan Rakan Muda dan sebagainya amat kami prihatin 
tentang soal ini.  Kita sendiri sudah menubuhkan satu jawatankuasa untuk 
mengkaji balik peranan Rakan Muda.  Rakan Muda ditubuhkan pada suatu ketika 
dahulu ialah untuk mengisi kekosongan di mana sebahagian daripada golongan 
belia tidak berminat dengan persatuan-persatuan belia pada waktu itu yang dilihat 
tidak mencerminkan kehendak perjalanan dan aspirasi golongan muda kerana ia 
dipimpin dan dikendalikan oleh mereka yang bukan terdiri daripada orang-orang 
muda. 



Pertamanya, saya bersetuju dengan prihatin yang telah dikeluarkan oleh beberapa Ahli Yang Berhormat termasuk Yang Berhormat Marang, Yang Berhormat Rantau Panjang, Yang Berhormat Setiu dan juga Yang Berhormat Lenggong yang berkaitan dengan masa depan belia, tentang pelbagai masalah yang dikaitkan dengan beberapa gejala negatif dan sebagainya. Bagi kami, kami berkongsi pandangan tersebut kerana belia adalah merupakan usia yang begitu penting sebelum mereka menjangkau menjadi seorang dewasa dan dia berada dalam satu proses perjalanan yang panjang yang mana segala ketentuan dan warna hidupnya ditentukan oleh pengalaman-pengalaman mereka yang tersendiri termasuk waktu kecil, di sekolah, di waktu mereka bekerja dan proses mereka membina kehidupan mereka. Oleh sebab itulah kita berpendapat bahawa soal masalah belia ini tidaklah hanya bergantung pada apa yang boleh diuruskan oleh Kementerian Belia dan Sukan sahaja dan kami telah mengatur langkah ke hadapan dengan menerima pandangan-pandangan yang dikemukakan oleh pemimpin-pemimpin belia termasuk pemimpin Majlis Belia Malaysia sebelum ini yang dipimpin oleh Yang Berhormat Lenggong pada waktu itu, yang mencadangkan supaya ditubuhkan Jawatankuasa Kabinet Mengenai Pembangunan Belia. Alhamdulillah, kami telah membawa cadangan tersebut dan Kabinet telah bersetuju supaya diwujudkan satu Jawatankuasa Kabinet Mengenai Pembangunan Belia yang merangkumi 12 kementerian lain khusus bagi membincangkan semua aspek berkaitan dengan Kementerian Belia. Kita harap kan daripada situlah banyak perkara yang perlu diselesaikan yang merangkumi kepelbagaian disiplin dan pelbagai kementerian dalam negara kita. Pandangan-pandangan lain yang berkaitan dengan pengupayaan belia ini termasuklah pandangan Yang Berhormat Maran yang menyentuh tentang kelesuan persatuan-persatuan belia pada hari ini. Ia berlegar di sekitar apa yang dimaksudkan dengan pelaksanaan Akta Pembangunan Belia 2007 di mana telah dikhususkan bahawa belia mestilah di kalangan mereka yang berusia antara 15 hingga 40 tahun. Persatuan-persatuan mesti berubah dan mesti memenuhi tuntutan tersebut di mana mereka yang sudah lewat usianya tidak lagi boleh menjadi anggota dan apatah lagi memimpin persatuan tersebut. Tahun ini adalah tahun yang memperlihatkan sepenuhnya pelaksanaan akta tersebut di mana kita dapati bahawa terdapat banyak pertubuhan belia yang didaftarkan kembali melalui satu proses menimba pengalaman bagaimana untuk mengendalikan persatuan. Oleh sebab itulah saya mohon kepada Ahli Yang Berhormat terutama sekali Ahli Yang Berhormat yang bertanya supaya lebih bersifat sabar. Ini proses mereka belajar. Mereka sudah lama dikendalikan oleh mereka yang berpengalaman, yang mempunyai pangkat Menteri, Datuk dan sebagainya tetapi kali ini terdiri daripada mereka di kalangan yang benar-benar belia. Oleh sebab itulah apabila pandangan daripada Yang Berhormat Lenggong yang menyentuh tentang peranan Rakan Muda dan sebagainya amat kami prihatin tentang soal ini. Kita sendiri sudah menubuhkan satu jawatankuasa untuk mengkaji balik peranan Rakan Muda. Rakan Muda ditubuhkan pada suatu ketika dahulu ialah untuk mengisi kekosongan di mana sebahagian daripada golongan belia tidak berminat dengan persatuan-persatuan belia pada waktu itu yang dilihat tidak mencerminkan kehendak perjalanan dan aspirasi golongan muda kerana ia dipimpin dan dikendalikan oleh mereka yang bukan terdiri daripada orang-orang muda.